Ritratt: mill-filmat / Enkor  Il-kor Enkor għadu kif nieda l-cover version tal-kanzunetta Have Yourself A Merry Little Christmas. Il-vidjow tal-kanzunetta nħadem live fil-Kappella ta' Santa Marija f'Bir Miftuħ, il-Gudja, kappella bellezza tal-medjuevu u li hija kkurata minn Din l-Art Ħelwa. "Have Yourself a Merry Little Christmas hi kanzunetta għal qalbna ħafna għax turi ħafna mħabba u emozzjonijiet u tesprimi kif il-membri tal-kor inħossuna dwar xulxin u li aħna familija. Kellna l-pracir li naħdmu mal-arpista Jacob Portelli li offra ħoss differenti minn kif imdorrijin naħdmu bih. Il-vers li jgħid "Through the years we all will be together, if the fates allow" ifisser ħafna għalina, u li ta' kull sena jgħinna nirriflettu f'kemm ilna flimkien; bl-esperjenzi sbieħ u d-diffikutajiet kollha li kellna matul is-snin, speċjalment dawn l-aħħar sentejn fis-sitwazzjoni tal-Covid," qalulna l-membri tal-kor. Min jixtieq isegwina lil Enkor fuq Facebook jista jsibhom billi jagħfas hawn . Il-kor qed jappella wkoll lil dawk li jħobbu l-kant jew hu mużiċist u jixtieq jingħaqad maghom, jista' jibagħatilhom messaġġ fuq Facebook jew jibagħat email fuq info@enkorchoir.org